अमृतसर प्रशासन के बिना अनुमति के आयोजित हुए दशहरा कार्यक्रम में जो हादसा हुआ उसके जिम्मेदार आयोजक हैं? संभावित घटना घटने के चलते स्थानीय प्रशासन ने वहां पिछले साल भी आयोजन की इजाजत नहीं दी थी। लेकिन इस बार कांग्रेस नेता के बेटे ने अपनी दबंगई से गैरकानूनी तरीके से रावण दहन का आयोजन किया। उनकी इस हटधर्मी के चलते ही बड़ा हादसा हुआ। महज दस मिनट के अंतराल में ही रेल सैकड़ों लोगों को काटते हुए निकल गई। पर्व का माहौल क्षण भर में मातम में तब्दील हो गया। घटना के तीन दिन बीत जाने के बाद भी वहां चीख-पुकार का माहौल है। लोग अपनों की यादों को वहां महसूस कर रहे हैं।